حیزبی کۆمەڵەی کوردستانی ئێران
حیزبی کۆمەڵەی کوردستانی ئێران (، ، ) حزبێکی سیاسیی سۆسیال دێموکڕاتی ڕۆژھەڵاتی کوردستانە کە سکرتێری گشتیی ئێستای عەبدوڵڵا موھتەدیە. کۆمەڵە خەبات دەکات بۆ ئێرانێکی فێدڕاڵ و حکومەتێکی سکۆلار لە ژێر بنەمای دێموکڕاسی و  دادپەروەریی کۆمەڵایەتی. کۆمەڵە لە بەرەی سۆسیال دیموکڕاتەکاندایە. کۆمەڵە ئێستا ئەندامی ڕێکخراوی ئینترناسیوناڵ سۆسیالیست و ھاوپەیمانی پێشڕەوە. کۆمەڵە دژی بەکار ھێنانی منداڵان بۆ شەڕ و دژی مینی دژە نەفەر و پاڕاستی مافی  ڕەگەزی سێھەم  گرێبەستی لە گەڵ ڕێکخراوی نێونەتەوەیی ژێنێڤ کاڵ واژۆ کردوە.

ناوی حیزب 
بەپێی مادەی ١ی ئەساسنامەی حیزبەکە، ناوی فەرمیی ئەم حیزبە «حیزبی کۆمەڵەی کوردستانی ئێران»ە. بەڵام «حیزبی کۆمەڵەی کوردستانی ئیران» بڕیار داوە کە لە میدیای کوردیی خۆی لە ناوی «کۆمەڵەی شۆڕشگێڕی زەحمەتکێشانی کوردستانی ئێران» یان بە کورتی «کۆمەڵە» کەڵک وەربگێرێت کە ناوی پێشووی ڕێکخراوەی کۆمەڵە بووە کە لە ساڵی ١٩٨٤ ناوی خۆی گۆڕاند بە کۆمەڵە ڕێکخراوی کوردستانی حیزبی کۆمۆنیستی ئێران.

میژووی دامەزراندنی کۆمەڵە 
١- دامەزراندنی کۆمەڵە:

کۆمەڵە لە ڕێکەوتی ٥ی خەزەڵوەری ١٣٤٨ی ھەتاوی/ ١٩٦٩ی میلادی- ٢٧ی ئۆکتۆبر لە کاتی رژێم شای ئێران لە لایەن خوێندکارانی زانکۆکان بە تایبەت زانکۆکانی تاران وەک ڕێکخراوێکی سیاسی چەپ دامەزرا. لە بەر کەش و ھەوای سیاسی و دیکتاتۆڕیی ڕژیمی ئەوکات ھیچ جموجۆڵ و چالاکییەکی سیاسی نەدەکرا، بۆیە کۆمەڵە ھەر ئەوکات وەک زۆربەی ڕێکخراوە سیاسییەکانی دیکە دەستی بە چالاکی نەھینی کرد. سەرەڕای زیندانی کردنی دامەزرێنەران ئازار و شکەنجەیان کۆمەڵە توانی خۆراگریی بکات و چوارچێوەی خۆی ڕابگرێت. دوای یەک دەیە چالاکی نەھێنی لە ٢٦ی ڕێبەندانی ١٣٥٧ی ھەتاوی (١٥ی ٢ی ١٩٧٩)  بە گیانبەختکردنی کاک حەمە حسێن کەریمی بوونی خۆی ئاشکرا کرد و دەستی بە چالاکی ئاشکرا کرد. 

دامەزرێنەران: ١- فوئاد مستەفا سوڵتانی ٢- حەمەحسێن کەریمی ٣- عەبدوڵلا موھتەدی ٤- سدیق کەمانگەر ٥- ئیرەج فەرزاد ٦- یەدوڵلا بیگلەری ٧- شوعەیب زەکەریایی ٨- ساعید وەتەن‌دوست(مامۆستا برایم) ٩- موسڵێح شێخۆلئیسلامی(ڕێبوار) 

کۆمەڵە بۆ یارمەتیدان و پشتیوانیی بزووتنەوەی سەراسەری ئێران دژی ڕژیمی ئێران لە رێکەوتی ٣١-٠١-١٩٨٤ حیزبی کۆمۆنیستی پێکھێنا، دواتر ساڵی ٢٠٠٠ دۆخی سیاسیی کۆمەڵایەتی و ناوچە و نێونەتەوەیی وە ھەروەھا  پێویستیی کۆمەڵگای خەڵکی کوردستان بە پێداچوونەوە بە سیاسەتی خۆی بۆوە بە حزبێکی چەپی نەتەوەیی ھەروەھا باوەڕی بە مافی چارەی خۆنووسین، مافی مرۆڤ و دیموکراسی ھەیە.

بیروباوەر 
کۆمەڵەی شۆڕشگێڕی زەحمەتکێشانی کوردستانی ئێران کاتی دەستبەکار بوونی سۆسیالسیم و شۆرشی ئۆکتۆبری قەبوڵ بوو، بەڵام  سۆسیالیسمی شۆڕەوی وەک ڕچەشکێن و ئۆلگوی بۆ بواری بیروباوەڕ و کردەوە نەدەزانی. باوەری بە شۆڕشی جەماوەریی سەراسەری بوو، بۆ ڕووخانی رژێمی پاشایەتی ئیران، باوەڕی سەرەکی بە دەور و ڕۆڵی بزووتنەوە جەماوەرییە کۆمەڵایەتییەکان بوو . ئەمڕۆکە کۆمەڵە حزبێکی سۆسیال دێموکڕاتی کوردستانی ڕۆژھەڵاتە. باوەڕی ھەیە بە جیایی دین لە دەوڵەت ھەروەھا پلۆڕالیسم(فڕە حزبی) کۆمەڵە ھەوڵ ئەدات بەھاکانی سۆسیال دێموکڕاسی لە کوردستان پەرە پێدبدات وك، مافی دادپەروەری کۆمەڵایەتی وە مافی یەکسانی ژن و پیاو. کۆمەڵە ڕێز دەگرێ لە ھەموو ئایین و مەرامێکی خەڵکی کوردستان. کۆمەڵە دژی توندو تیژییە و لە کۆنگرەی ١٢ی خۆیدا لە ھەمبەر ئێعدام بە کۆی دەنگ دژی ئیعدام لە ئێستا و داھاتوی کوردستاندا برگەیەکی پەسەند کردوە. دروشمی سەرەکی کۆمەڵە بۆ داھاتوی ئێران فێدڕالیسمە لە ژێر حکومەتێکی دێموکراتیک و سکۆلار.

نێونەتەوەیی 
کۆمەڵە لە دنێای نێودەوڵەتیدا لە گەڵ بنەماڵەی سۆسیال دێموکڕاتەکانە، ئەندامە لە ڕێکخراوی ئینترناسیوناڵ سۆسیاست وە ھەروەھا ڕێکخراوی ھاوپەیمانی پێشڕو. کۆمەڵە ھەروەھا ئەندامە لە ڕێکخراوی یو.ئێن.پی.ئۆ(ڕێکخراوی نەتەوە بێ دەوڵەتەکان)

حیزبی کۆمەڵەی کوردستانی ئێران لە ئامریکا بەفەرمی بنکەی ھەیە و کاری لوبی دەکات. ھەوەھا لە وڵاتانی یەکێتی ئوروپاش بەفەرمی خاوەن بنکەیە کە ناوەندەکەی لە شاری دەنھاخ(لاھای) لە ھۆڵەند. حیزبی کۆمەڵەی کوردستانی ئێران لە دنیای نێونەتەوەیی دا پرۆتۆڵی نێونەتەوەیی دژی توندوتیژی لە ڕێکخراوی نێونەتەوەیی ژێنێڤ کاڵ واژۆ کردوە و وەک حزبێکی دژی توندوتیژی تۆمار کراوە.

نەتەوەیی 
کۆمەڵە لە لە ساڵی ١٩٩٦ لە گەڵ حزبی دێموکڕاتی کوردستانی ئێران لە سەر سیاسەت و چالاکی ھاوبەش لە چەند برگەدا ھاوپەیمانییەکی ستراتیژی واژوو کرد

کۆمەڵە لە ڕێکخراوی ناوەندی ھاوکاری حزبەکانی ڕۆژھەڵاتدا ئەندامە

ڕیکخراوەکانی کۆمەڵە 
کۆمەڵەی ژنانی ڕۆژھەڵات

کۆمەڵەی لاوانی ڕۆژھەڵات

ڕاگەیاندن 

ڕێکخراوی نەھێنی (زاگروس)

کۆمیتەی ناوەندی

دەفتەری نێونەتەویی کۆمەڵە

نیزامی و پێشمەرگە

کۆنگرەکانی کۆمەڵە 
کۆمەڵە تا ئێستا ١٥ کۆنگرەی بەڕێوە بردوە

کۆنگرەی یەکەم:

لە ساڵی ١٩٧٨ (کۆتایی پاییز، سەرەتای زستان)/ اواخر آذرماە 1357

بەشێک لە سنە(گەڕەکی چوارباخ)- بەشێک لە نەغەدە (لەسەر یەک نزیکەی ٥ حەفتە درێژەی کێشاوە)

بەشداربووان: ١-فوئاد مستەفا سوڵتانی ٢-حەمەحسێن کەریمی ٣-عەبدوڵڵا موھتەدی ٤-ساعید وەتەن‌دوست ٥- حوسێن مورادبەیگی ٦-تەیەب عەباس ڕوحوڵڵاھی ٧-ئیبراھیم عەلیزادە ٨-عومەر ئیلخانیزادە ٩-موحسێن ڕەحیمی ١٠-ئیرەج فەرزاد 

کۆنگرەی دووھەم:

لە بەھاری ساڵی ١٩٨١(ساڵی ١٣٦٠) / لە خانەقای زەمیلی نێوان سەقز و بۆکان

بەشداربووانی بەرچاو:  ١- شوعەیب زەکەریایی ٢-د.جەعفەر شەفێعی ٣-ئیبراھیم عەلیزادە ٤-عەبدوڵلا موھتەدی ٥-سەعید یەزدیان ٦-حەمە شافیعی ٧-موحسین ڕەحیمی ٨-حوسێن مورادبەیگی ٩-سەعید حەسەن قادری

بۆ یەکەمجار لە گەڵاڵەی ٨ مادەیی وتووێژەکان باس لە فێڕاڵیزم کرا- باس لەسەر ھاوکاری لەگەڵ نەتەوەکانی دیکەی ئێران و پێویستی لەبەرچاوگرتنیان کرا. 

کۆنگرەی سێھەم:

لە ١١ی گوڵانی(اردیبھشت) ١٣٦١/ ١٩٨٢ زایینی لە سەردەشت

دەفتەری سیاسی بۆ کۆمەڵە داندرا/ ھاوڕێ ع.موھتەدی بە سکرتێری ھەڵبژێردرا.

برنامە مشترک کومەلە و اتحاد مبارزان کمونیست پەسەند کرا.

مام جەلال و شێخ عزەدین حسێنی و ئاڵای ڕزگاری کوردستانی باکوور بەشداربوون.

کۆنگرەی چوارەم:

لە ١٩٨٤(ڕەزبەری ١٣٦٣ی ھەتاوی) لە گەڵاڵە-کوردستانی باشوور

یەکەم کۆنگرەیە کۆمەڵە دەبێتە ڕێکخراوی کوردستانی حیزبی کۆمۆنیستی ئێران

کۆنگرەی پێنجەم:

لە ١٩٨٦(ڕەشەمەی ١٣٦٤) لە مالومە-کوردستانی باشوور

تەئکید لەسەر گرینگی و کارکردن لەسەر بزووتنەوە جەماوەرییەکان کرا.

کۆنگرەی شەشەم:

لە ١٩٨٨(١٧ی گوڵانی ١٣٦٧) لە بۆتێ- ڕانییە

دەستپێکی دوورکەوتنەوەی کۆمەڵە لە کوردایەتی و دروستبوونی کێشەوململانەی ھزری لەسەر دەور و ڕۆڵی کۆمەڵە لە کوردستان/ کاک عەبدوڵڵا موھتەدی بەشدارنەبوو/ دواتر بوو بە ھەوێنی جیاوازی بیرورای کۆمەڵە و حیزبی کۆمۆنیست/ لەم کۆنگرەدا پرسی نەتەوەیی لاواز بوو. ئەم کۆنگرەیە بە تیۆری بنەماکانی کۆمەڵە ھەڵدەتەکێنێ.

کۆنگرەی حەوتەم:

لە ئاگۆستی ١٩٩٢(پوشپەڕی ١٣٧١ی ھەتاوی) لە زەڕگوێز

لەم کۆنگرەدا مەنسور حیکمەت ڕۆشتەوە بۆ دەرەوەی وڵات/ کاک عەبدوڵڵا موھتەدی لێرەدا و لە کۆنفرانسی پێش ئەوە باسی ساغکردنەوەی کۆمەڵەی خستەوە بەرباس.

کۆنگرەی ھەشتەم:

لە ١٧تا٢١ ژوئەنی ١٩٩٥(پوشپەڕی ١٣٧٤ی ھەتاوی) لە کوردستانی باشوور 

کۆنگرە لەژێر ناوی کۆنگرەی ڕێکخستنەوەی بەشی تەشکیلاتی نھێنی

کۆمەڵێک باس لەسەر بەرنامەی کۆمەڵە بۆ کوردستان و خودموختاری و فێدڕاڵیزم و زەقبوونەوەی جیاوازییە فیکرییەکان.

کۆنگرەی نۆھەم:

لە مانگی ٧ی ٢٠٠١(پووشپەڕی ١٣٨٠)

یەکەم کۆنگرەی دوای ساغکردنەوەی کۆمەڵە

تەئکیدی دوبارە لەسەر مافی چارەی خۆنووسین و نەمانی ستەمی مللی/ فێدڕاڵیزم بە فەرمی ھاتە ناو ئەساسنامەوە. بەرنامەی کۆمەڵە بۆ پێکھێنانی حکومەتێکی فێدڕاڵ و دەسەڵاتدارەتیی خەڵک لە کوردستان/ بڕیارنامە سەبارەت بە بزووتنەوەی نوێی ڕۆشنبیری لە کوردستان / بڕیارنامە پێویستی گۆڕینی ساختاری سیاسی ئێران بۆ وڵاتی فێدراتیڤ/ بڕیارنامەی ئامانج و ستراریژی کۆمەڵە لە بزووتنەوەی کوردستاندا

کۆنفڕانسی ھەشت  (بووژانەوەی کۆمەڵە)

لە پووشپەڕی ١٣٨٢، ژوئیەی ٢٠٠٣

بڕیارنامەی پێکھێنانی بەرەی کوردستانی- بەرەی یەکگرتووی دێمۆکراسیخوازی لە ئێران- بەرەی یەکگرتووی نەتەوە بندەستەکانی ئێران.

کۆنگرەی دەھەم:

لە ١٠ی ئاگۆستی ٢٠٠٤(٢٠ی گەلاوێژی ١٣٨٣) لە زەڕگوێزەڵە

لەسەر فێدڕاڵیزم و بەرەی کوردستانی و دێمۆکراسیخوازی لە ئێران پێداگری کراوە. پەیامێک روو لە گەلانی ئێران و نەتەوە بندەستەکان بڵاوکرایەوە/ پێداگری لەسەر فرەچەشنی وڵاتی ئێران کرایەوە و کۆمەڵە وەکوو ھێزی ڕزگاریبەخشی نەتەوەی کورد ناوی لێبرا.

*پەسەندکردنی ئاڵای کوردستان باسی لێکرا، ئەگەرچی لەپێش بەستنی کۆنگرەی ١٠دا و لە دووتۆی بڕیارنامەیەک لەنێو کومیتەی ناوەندیی بە پەسەند گەیشتبوو.

کۆنگرەی یازدەھەم:

لە ٣١ی ئۆکتۆبر تا ٥ی نوامبری ٢٠٠٦(خەزەڵوەری ١٣٨٥ لە زەڕگوێزەڵە)

لەم کۆنگرەیە مادەی یەکەمی(پێناسەی نەزەری کۆمەڵە گۆڕانکاری بەسەر ھات) ئەساسنامە گۆڕدرا. ھەروەھا کەمینەی کومیتەی ناوەندیی ئەو کاتە، کەوتنە کیشە و بڕیار درا پێکھاتەی ک.ناوەندیی تاکوو کۆنگرەی ١٢ کە وادەی ١ ساڵی بۆ دانرابوو وەک خۆی بمێنێتەوە.

کۆنگرەی دوازدەھەم:

لە ١٧ی ئاگۆستی ٢٠٠٧(٢٦ی گەلاوێژی ١٣٨٦) لە زەڕگوێزەڵە

کۆمەڵێک گۆڕانکاری و چاکسازی لە ئەساسنامەدا کرا/ ناوی فارسی و ئینگلیزی کۆمەڵە گۆڕدرا.

کۆنگرەی جیابوونەوەی کەمینەی ک.ناوەندیی(کۆمەڵەی زەحمەتکێشان) بوو.

کۆنگرەی سێزدەھەم:

لە ١٦ی ئۆکتۆبری ٢٠١٠ کوتایی ھات(٢٤ی ڕەزبەری ١٣٨٩) لە زەڕگوێزەڵە

سەنەدی پێناسەو ئامانجەکانی کۆمەڵە پەسەندکرا(شناسە و اھداف) کە تائێستاش بناغەی سیاسی و فیکری کۆمەڵەیە.

کۆنگرەی چواردەھەم:

لە مانگی ٧ی ٢٠١٣(پووشپەڕی ١٣٩٢) لە بەرزاییەکانی قەراخ-سلێمانی

کۆنگرە لەژێر ناوی پتەویی و یەکڕیزی بەڕێوەچوو.

باسی ڕۆژھەڵات تەوەری بە گەرمی ھاتە ئاراوە.

*بڕیارنامە لەسەر ھەڵبژاردنی سەرۆک کۆماری ڕۆحانی و پرۆسەی ڕێکەوتنی ناوەکی ئێران/ ھەڵوێستی کۆمەڵە لەسەر ھەڵبژاردنەکانی ئێران/ 

*چاکسازى لە ساختارى حیزبی و لە شێوازى ھەڵبژاردن و کار کردنى رێبەریى کۆمەڵە، یاسامەندتر کردنى کارکردە حیزبییەکان، پەرە پێدان بە میکانیزمەکانى دیالۆگى ناوخۆیى و فراوانتر کردنەوەى ئاڵقەى بەشدارى لە دارشتنى سیاسەتەکان، وردتر و روونتر کردنەوەى ئەرک و بەرپرسایەتى ئۆرگانەکانى ناوەندى، دانانى دامەزراوە بۆ لێپرسینەوە و چاودێرى و قابیلى لێپرسینەوە کردنى ھەمووان، بردنەسەرى ئاستى پتەوى و یەکریزى و کوێر کردنەوەى ئەگەرى ھەر تەکان و شەکانێکى نەخوازراو لە کۆمەڵەدا، سەردەمیانەتر کردن و نزیکتر کردنەوەى شێوازى کارى حیزبیمان لە حیزبە پێشکەوتووەکانى جیھان، بەکورتى ئەمانە تەوەرەکانى گۆڕانکارى لە پێڕەوى ناوخۆى کۆمەڵە دابوون.

* ھەوڵدان بۆ یەکگرتنەوە لەگەلڕ ھاوڕێیانى پێشوومان و خستنەگەرى دەستپێشخەرییەکى نوآ، وێڕاى تەئیدى سیاسەتى تا ئێستاى کۆمیتەى ناوەندیى کۆمەڵە لەو بووارەدا، یەکێک لە تەوەرەکانى دیکەى کۆنگرە بوو.

کۆنگرەی پازدەھەم:

لە مانگی ٥ی ٢٠١٧(گوڵانی ١٣٩٦) لە زەڕگوێزەڵە

کۆنگرە لەژێر ناوی بەرەو یەکگرتوویی کوردستانی ڕۆژھەڵات بەڕێوەچوو.

پەسەندکردنی پێویستیی پێکھێنانی پلاتفۆرمی ھاوبەشی کوردستانی ڕۆژھەڵات لەسەر:

-        تلویزیۆنی ھاوبەش و پڕۆفێشناڵ

-        لێژنەی ھەماھەنگی ھێزی پیشمەرگەی 

-        گرتنی کۆنگرەی ڕۆژھەڵات لە دەرەوەی وڵات وەک پارلیمانی ڕۆژھەڵات لە تاراوگە

-        دیپلۆماسی جیھانیی ھاوبەش و یەکگرتوو

-        ھەیئەتی ھاوبەش و ھاوئاھەنگ لەئەگەری وتووێژ لەگەڵ کۆماری ئیسلامی

-        لێژنەی ھاوبەشی ھەماھەنگی ئەمنییەتی

پەسەندکردنی سەنەدی ڕوانگەو ھەڵوێستەکان لە گەڵ ڕوداوەکان 

 ١٣٤٨ یەکەمین زەربەی ساواک لە کۆمەڵە (تاران)
 ١٣٥٢ دووھەمین زەربەی ساواک لە کۆمەڵە (بانە – بۆکان)
 ١٣٥٣ سێھەمین زەربەی ساواک لە کۆمەڵە (تاران)  ساڵی١٩٧٨ میلادی
 ١٣٥٧ دامەزراندنی یەکێتی جووتیارانی مەریوان (زستان) ساڵی ١٩٧٩ میلادی
 ١٣٥٧ نەورۆزی خوێناوی شاری سنە (زستانی ٥٧ و بەھاری ٥٨)
 ١٣٥٨ دامەزراندنی یەکێتی جووتیاران لە شوێنەکانی دیکەی کوردستان  ساڵی ١٩٧٩ میلادی
 ١٣٥٨ پێکھاتنی یەکەم جەمعیەتەکانی دیموکراتیک لە شارەکانی کوردستان  ساڵی ١٩٧٩ میلادی
 ١٣٥٨ دامەزراندنی یەکەم فێرگەی پێشمەرگایەتی (ئالان سەردەشت) ساڵی ١٩٧٩ میلادی
 ١٣٥٨ کوچی مێژوویی مەریوان( لە ئیوارەی ٣٠  پووشپەڕ تا سەرلەبەیانی ڕۆژی دواتر کە تا ١٣ی گەلاوێژ درێژەی کێشا. ڕێپێوانی خەڵکی سەقز/ ھەروەھا ڕێپێوانی خەڵکی سنە بەرەو مەریوان لە سەر بانگەوازی کۆمەڵە- ٤ی گەلاوێژ بە ماوەی ٦ ڕۆژ - ھاوین ساڵی ١٩٧٩  میلادی-لە ١٠ی گەلاوێژ خەڵکی سنە گەیشتنە مەریوان. یەکەم نمونەی خەباتی مەدەنی
 ١٣٥٨ فەرمانی ھێرشی بەربڵاوی کۆماری ئیسلامی بۆ سەر کوردستان (٢٨ی گەلاوێژ) ساڵی ١٩٧٩ میلادی
 ١٣٥٨ ڕاگەیاندنی کۆمەڵە بۆ وەستانەوەی خەڵکی کورد لە بەرانبەر ھێرشی کۆماری ئیسلامی (٢٨ی گەلاوێژ) – خلق کورد در بوتە آزمایش.ساڵی ١٩٧٩ میلادی. یەکەم بڕیاری بەرەنگاری و خۆڕاگری
 ١٣٥٨ گەلاوێژ – خلق کورد در بوتە آزمایش. ساڵی ١٩٧٩ میلادی. یەکەم بڕیاری بەرەنگاری و خۆڕاگری
 ١٣٥٨ پێکھاتنی یەکەم کۆموسیونی فێرکردن و بارھێنانی کۆمەڵە. ساڵی ١٩٧٩ میلادی
 ١٣٥٨ دامەزراندنی ھەیئەتی نوێنەرایەتی خەڵکی کورد بۆ وتووێژ لەگەڵ کۆماری ئیسلامی (خەزەڵوەر) ساڵی ١٩٧٩ میلادی- لەسەر گوشاری کۆمەڵە
 ١٣٥٨ مانگرتنی خەڵکی شاری سنە بۆ ماوەی ٢٩ڕۆژ لە سەر بانگەوازی کۆمەڵە لە 11ی بەفرانبار ساڵی ١٩٨٠ میلادی
 ١٣٥٨ یەکەم وتووێژی ڕەسمیی کۆمەڵە لەگەڵ نوێنەرانی کۆماری ئیسلامی (١٩ی سەرماوەز) ساڵی ١٩٧٩ میلادی
 ١٣٥٨ چەک کردنی مقەڕەکانی سپای ڕزگاری لە لایەن کۆمەڵەوە (ڕێبەندان) ساڵی ١٩٨٠ میلادی
 ١٣٥٨ دامەزرانی بنکە نیزامییەکان لە شەقام و ناوچەکانی شاری سنە (خاکەلێوە) ساڵی ١٩٨٠ میلادی
 ١٣٥٨ دامەزرانی یەکەم ناوەندیی پەروەردە و فێرکاریی کۆمەڵە (پاییز) ساڵی ١٩٨٠ میلادی
 ١٣٥٨ کۆمەڵە یەکەم حیزب بوو لە کوردستانی ڕۆژھەڵات  ٢ی ڕێبەندان  ساڵ١٣٥٨ لە شاری مەھاباد  یادی کۆماری کوردستانی بەرز ڕاگرت
 ١٣٥٩ ھێرشی دووبارەی کۆماری ئیسلامی بۆ کوردستان و خۆڕاگری ٢٤ ڕۆژەی شاری سنە (١٠ خاکەلێوە) ساڵی ١٩٨٠ میلادی
 ١٣٥٩ دەرچوونی یەکەم ژمارەی پێشرەوئورگانی کومیتەی ناوەندی ساڵی ١٩٨٠ میلادی
 ١٣٥٩ گیانبەختکردنی کاروانی پزیشکی کۆمەڵە لە ڕێگای تورکەمەن سەحرا (٩ی خاکەلێوە) ساڵی ١٩٨٠ میلادی
 ١٣٦٠ دەستگیری و زیندانی کردنی تەشکیلاتی کۆمەڵە لە تەورێز ساڵی ١٩٨١ میلادی
 ١٣٦٠ یەکەم تێکھەڵچوونی نێوان کۆمەڵە و دێمۆکرات (٥ی خاکەلێوە) ساڵی ١٩٨١ میلادی
 ١٣٦١ شەپۆلی دەستگیری و زیندانی کردنی تەشکیلاتی کۆمەڵە لە تاران
 ١٣٦١ چەکداری یەکەم دەستەی ژنان (١٠ی خەزەڵوەر) ساڵی ١٩٨٢ میلادی
 ١٣٦١ چاپ و بڵاوکردنەوەی یەکەمین کتێبەکانی قوتابخانە لە لایەن کۆمەڵەوە بە زمانی کوردیی (ھاوین) ساڵی ١٩٨٢ میلادی
 ١٣٦١ کرانەوە و دەست بەکاربوونی ڕادیۆ کۆمەڵە (دەنگی شۆڕشی ئێران) ٨ی پووشپەڕ.    ساڵی ١٩٨٢ میلادی
 ١٣٦٢ دامەزراندنی حیزبی کۆمۆنیستی ئێران.١٢ خەرمانان
 ١٣٦٣ بەڕێوەچوونی یەکەمین مەدرەسەی حیزبی (ھاوین) ساڵی ١٩٨٤ میلادی
 ١٣٦٣ ڕاگەیاندنی ڕەسمیی شەڕ لە لایەن حیزبی دێمۆکراتەوە بە دژی کۆمەڵە (رێبەندان). ساڵی ١٩٨٥ میلادی
 ١٣٦٣ پەلەماری حیزبی دیموکراتی کوردوستان ئیران بۆ سەر مەقەری کۆمەڵە لە ھەورامان
 ١٣٦٦ گیانبەختکردنی گوردانی گیانبەختکردنی گوردانی شوان لە دەشتی شارەزووری ھەڵەبجە (٢٦ و ٢٧ی ڕەشەممە) – ڕۆژی شەھیدانی کۆمەڵە. ساڵی ١٩٨٨ میلادی
 ١٣٦٧ ڕاگەیاندنی یەک لایەنەی ڕاگرتنی شەڕ لە لایەن کۆمەڵەوە لەگەڵ حیزبی دێمۆکرات (٣ی گوڵان) ساڵی ١٩٨٨ میلادی
 ١٣٩١ واژۆ کردنی ڕێکەوتننامەی ستراتێژی نێوان حیزبی کۆمەڵەی کوردستانی ئێران و حیزبی دێمۆکراتی کوردستانی ئێران لە ساڵی ٢٠١٢
 ١٣٩٦ پێکھاتنی  ناوەندی ھاوکاری حیزبەکانی کوردستانی ئێران لە ساڵی ٢٠١٧ دا

ھاوکاری لە گەڵ بزووتنەوە سەراسەرییەکانی ئێران 
 بەڕێوەبەری شوڕای گوزار

 شورای دێموکڕاسیخوازان

 کۆنگرەی نەتەوەکانی ئێران 

 شورای ھەمبەستگی بۆ ئازادی و بەرابەری لە ئێران

لق لێبوونەوەکانی کۆمەڵە

بەستەری دەرەکی 
 ماڵپەڕی فەرمی 
 ڕێکخراوی ئاڵمان
 ژنانی کۆمەڵە
ڕۆژنامەی ئاسۆی ڕۆژھەڵات

سەرچاوەکان 

ڕێکخراوەکان لەلایەن ژاپۆنەوە بە تیرۆریست پۆلێن کراون
حیزبە سۆشیالدیموکراتەکان لە ئێران
پارتە سیاسییەکان لە ھەرێمی کوردستان
حیزبە کۆمۆنیستەکان لە ئێران